Épad ma talhé guet joé ha grèd  er Verh youanq-men, lén a innoçance, doh er chonge hi devoé queméret de arrihue ér barfætion, aneu ma oé aveid er recompanse en devoé méritet hé labourieu, hi e receuas, d'en oaid a zeu vlai ar-n'uiguent, ur vuhé de virhuiquin eurus é troq doh er vuhé-men en dès un achimant hag e zou carguet a visérieu. En ol e oé bet bammet d'er splandér a guement a vertuyeu ; sellet oé èl ur santés, hag er brud-cé ag hé santeleah, é léh arsàu pé bihannat arlerh hé marhue, ne hras meit hum stréàuein a bep-tu. Cresquein e  hras memb, a pé zas, deu-uiguent vlai arlerh marhue er Huérhiès youanq-men, cavouet hé relégueu hemb breinnaté erbet, ha goleit guet boquetteu fresq-bihue. Er miracl-zé e oé bet en annonce ag un nivér bras a viracleu aral e hras en Eutru-Doué dré é ol-buissance ar vé é servitourés. Er brud a nehai e zas beta discoharn en Arhescob a Doulous, péhani e gavas é oé mad gobér inclasqueu revé en ordrénanceu a lis (sic) a zivout er miracleu-zé hag a zivout er relégueu-hont peré e oé hoah én doar, mæs berpet hemb …